חסרי בושה
פרקים > עונה שלישית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 25 | 1 | El Gran Cañon | מארק מילוד | ג'ון וולס | 13 בינואר 2013 |
פיונה מנסה להסתגל לחיים עם ג'ימי לאחר שהם עוברים לגור יחד. פרנק מתעורר במקסיקו לאחר לילה ארוך ומתחיל לפלס את דרכו חזרה הביתה אך מפונה מהגבול בגלל היעדר ניירת, ולכן הוא מחליט להתחבר לסוחרי סמים שיעזרו לו לעבור חזרה לארצות הברית. אחרי שניסה לגנוב לייזר עם איאן, ליפ נעצר והוא מתכונן למשפט. ליפ, איאן, קארל ומנדי מתמודדים בתחרות לחימת רובוטים עם הלייזר הגנוב, הם מנצחים וזוכים בפרס בסך 400 דולר במזומן. מנדי עוברת באופן לא רשמי לבית משפחת גלאגר מכיוון שאביה משתמש בסמים. פיונה רוצה לדעת אם ליפ אחראי ביחסו למין. איאן ולויד, אביו של ג'ימי, ממשיכים להיפגש ולקיים יחסי מין. ורוניקה וקווין עורכים מופעי מין באינטרנט בשידור חי תמורת כסף. בינתיים, שילה וג'ודי מגדלים יחד את התינוק, היימי.
| 26 | 2 | החלום האמריקאי | אנתוני המינגוויי | ננסי מ. פימנטל | 20 בינואר 2013 |
המורים של ליפ ומנדי מעודדים את ליפ לכתוב קורות חיים וללכת ללמוד במכללה, אך הוא ממשיך לחפש לעשות כסף מפוקפק כדי לסייע עם חשבונות הבית. אחרי שניסתה לטפל בפרנק, דבי מואסת בהתנהגותו הרעה של פרנק ומכה אותו. איאן מתמודד עם שובו של מיקי ומנסה להבין אם הם בזוגיות. שילה וג'ודי נאבקים בקושי להסתגל לחיי ההורות עם היימי, דבי עוזרת כבייביסיטר ואפילו נותנים לפרנק להישאר להשגיח עליו כי נראה שהוא מצליח להשתיק אותו, דבר שהוא עושה בעזרת אלכוהול.
| 27 | 3 | האם אוכל לגזום את הגידור שלך | סטיב שיל | קריסטה ורנוף | 27 בינואר 2013 |
פיונה מגישה בקשה לעבוד כקופאית בחנות מכולת, מתקבלת אבל מרגישה מוטרדת מינית מצד בעל החנות. בתכנון עם ורוניקה, האחרונה משתמשת במצלמה נסתרת כדי לתפוס את המנהל מטריד אותה ובכך יוכלו לסחוט אותו. שילה מאפשרת לפרנק לקחת את היימי התינוק לפגישה עם הרופא שלו עבורה, אך במקום לקחת אותו לרופא פרנק מנסה להשתמש בו כדי לקחת כסף מקרן לילדים, כאשר הוא מגלה שהקרן מיועדת לילדים חולי סרטן, הוא מחליט להשתמש בקארל, ומשכנע את קארל שהוא עשוי למות מסרטן. אשתו של קווין, שריל, מנסה להחזיר אותו על ידי העמדת פנים שהילד של אחותה הוא שלה ושלו. כשהיא מודה בשקר, ורוניקה והיא נכנסות למאבק פיזי וורוניקה מאלצת אותה לחתום על מסמכי הגירושין. מנדי מגלה כי ליפ שוכב עם אחרת בחדר השינה ומתעמתת איתו. איאן מבולבל כשמיקי ישן עם בחורה מהשכונה. מיקי מגלה את מערכת היחסים של איאן עם אביו של ג'ימי, לויד, ועוקב אחריהם לבר בו הוא תוקף את לויד.
| 28 | 4 | רנדל איינהורן | מייק אומלי | 10 בפברואר 2013 |  |
קארל יוצא למחנה של ילדים חולי סרטן לבקשת פרנק. שילה מבולבלת ומבקשת מפרנק עצות איך לגרום לג'ודי להשתמש בצעצועי המין שלה. פיונה אוספת קבוצה של קולגות לעבודה כדי לדון בניצול המיני של הבוס כלפיהם. ג'ימי מגלה את הזהות המינית של אביו לאחר שהוא מביא אותו לביתם של הגלאגרים. לויד נכנס למיטה של ליפ כי חשב שזו המיטה של איאן ואיאן חושף סוף סוף את מערכת היחסים שלו אתו. ורוניקה וקווין מנסים להיכנס להריון.
| 29 | 5 | חטאי המטפלת שלי | ג'יי מיכאל מורו | שילה קאלחאן | 17 בפברואר 2013 |
עובד עירייה מודיע לפיונה שהעירייה תבצע עבודות תשתית ביוב בחצר האחורית של הבית, דבר שמדאיג אותה מכיוון שהדודה ג'ינג'ר קבורה אי שם בחצר האחורית. פיונה מכריחה את פרנק לחפש את הגופה לפני שהעירייה תחפור בחצר. פיונה עוסקת גם באיבה של חבריה לעבודה בגלל הכניעה שלהם למגע המיני של הבוס בעוד היא מתנגדת. ג'ימי עדיין מסרב להאמין לנטיות המיניות של אביו והוא הולך לאסטפניה לקבלת תמיכה רגשית לאחר ויכוח נוסף עם פיונה. ורוניקה וקווין המומים לגלות שורוניקה עקרה.
| 30 | 6 | כישלונות מדורגים | אנתוני המינגוויי | אלכס בורשטיין | 24 בפברואר 2013 |
פיונה וג'ימי מנסים להחזיר את הילדים לאחר שהם נלקחים על ידי שירותי הרווחה ואפילו מרחיקים לכת להתחקות אחר מוניקה או לבקש מורוניקה וקווין להגיש בקשה לאומנה. בסופו של דבר היא גורמת לפרנק להסכים להתנקות מעט ממשקאות חריפים ולהעתר לחזרתם. פיונה פורשת מעבודתה במכולת כשהמנהל לא נותן לה לצאת בעקבות הילדים. בינתיים, ורוניקה וקווין ממשיכים במסע שלהם לאמץ ילד. ורוניקה משכנעת את קווין לקיים יחסי מין עם אמה על מנת שיכניס ותה להריון, מכיוון שההזרעה המלאכותית לא עבדה. אבא של מיקי מגלה שבנו מקיים יחסי מין עם איאן, הוא מכה את שניהם ואז מתקשר לזונה שתקיים יחסי מין עם מיקי ומכריח את איאן לצפות. בסוף הפרק, פיונה מגלה שפרנק היה זה שקרא לשירותי הרווחה.
| 31 | 7 | דרך ארוכה מהבית | מימי לדר | איתן פרנקל | 3 במרץ 2013 |
פיונה מכינה את עצמה לדיון בבית המשפט, לאחר שהחליטה לנסות להשיג משמורת מלאה על ילדי גלאגר. כדי לשפר את סיכוייה, פיונה, ליפ ואיאן מזייפים צוואה בה כביכול הדודה ג'ינג'ר משאירה להם את הבית כירושה. ורוניקה עוזרת לה להשתמש באישה מבוגרת כדי שתתחזה לג'ינג'ר שמתה. דבי בורחת מבית האומנה שלה לאחר שנאלצה לעבוד בעבודות כפיים לא חוקיות יחד עם הילדים האחרים שם. איאן נמנע מלפגוש את מיקי לאחר שנתפסו מקיימים יחסי מין על ידי אביו של מיקי והוכו כתוצאה מכך. פיונה מתעמתת לבסוף עם פרנק בבית המשפט, השופט ממשיך להכיר בזכויות ההורות של פרנק אך מכריז על פיונה כאפוטרופוס החוקי של ילדי גלאגר. ליפ מנסה להגיש את הצוואה המזויפת של דודה ג'ינג'ר בבית המשפט, אך מגלה שקרוב משפחה בשם פטריק הגיש לפני כן צוואה (מזויפת לא פחות).
| 32 | 8 | איפה שיש רצון | דני תותח | דייבי הולמס | 10 במרץ 2013 |
הגאלאגרים מנסים למצוא תוכנית כיצד להילחם על שמירת הבית לאחר שנודע להם כי בן דוד, פטריק, הגיש צוואה מזויפת מוקדם יותר. לאחר דרכים רבות שלא צולחות, קארל מרעיל את פטריק על מנת להרוג אותו אך הוא שורד. פרנק נזרק מביתה של שילה, והוא ממשיך להשתתף בקבוצה של אלכוהוליסטים ומתיידד עם משתתף אחר והוא מחליט מוצא דרכים להתחבר אליו על מנת שיהיה לו מקום לשהות בו. ורוניקה וקווין ממשיכים במסע ההריון שלהם כשאמה של ורוניקה, קרול, מתחילה לפתח רגשות כלפי קווין. כשפטריק מביא את המשטרה על מנת לפנות את הגלגרס מהבית, דבי טוענת שהוא הטריד אותה מינית. בזמן שנעצר, פיונה מתחילה במשא ומתן עמו על חוזה שכירות ל-50 שנה במחיר של 500 דולר לחודש לעומת 1,800 שרצה במקור.
| 33 | 9 | פרנק השרברב | מארק מילוד | קריסטה ורנוף | 17 במרץ 2013 |
פיונה מתחילה בעבודה חדשה במשרד בזמן שג'ימי ממשיך בתפקידו בבית הקפה. לאחר יום רע, ג'ימי שוקל לחזור לבית הספר לרפואה. פרנק ממשיך את שהותו בביתו של החבר שהכיר באלכוהוליסטים אנונימיים. איאן מגלה שמיקי מתחתן עם אישה, כשהוא מתעמת על כך עם מיקי ואומר לו שהם אוהבים אחד את השני ושניהם הומואים, מיקי מכה את איאן.
| 34 | 10 | עוולות אזרחיות | גארי ב. גולדמן | מייק אומלי | 24 במרץ 2013 |
פרנק ממשיך לעבוד כדובר של תנועת זכויות ללהט"ב אך במקביל, עובד בעמותה שרוצה "לרפא" אותם מטעמי דת מההומוסקסואליות שלהם. בסופו של דבר, פרנק נתפס על ידי קבוצת זכויות הלהט"ב. איאן מגלה ממנדי שהאישה שמיקי מתחתן איתה היא אותה אישה איתה הוא נאלץ לקיים יחסי מין לבקשת אביו, הוא מספר זאת לליפ, שממליץ לו לנסות להמשיך הלאה ולשכוח ממיקי. ורוניקה וקווין מגלים שאמה בהריון. ג'ימי אומר לפיונה שעליו לנסוע למישיגן כדי לסיים את לימודי הרפואה. הוא מציע לה לבוא לגור איתו ושמבחינתו גם הילדים יכולים לבוא.
| 35 | 11 | שירות חדרים | צנעא חמרי | שילה קאלחאן | 31 במרץ 2013 |
פיונה שוקלת למצוא עבודה אחרת כדי שתוכל לעבור למישיגן עם ג'ימי. פיונה מקבלת שיחה בלתי מזוהה ומגלה שג'ימי שכר דירת סטודיו במישיגן והוא בכלל לא לומד רפואה. פיונה וג'ימי נכנסים לוויכוח גדול על מערכת היחסים והאמון ביניהם. פיונה אומרת לו למצוא מקום לינה אחר. פרנק מבלה לילה ברכבת ומשכנע את קארל לתת לו להישאר בטנדר המשפחתי כשאין לו לאן ללכת. איאן מתעמת עם מיקי שנמצא במרחק רגעים מלהינשא לנקבה איתה הוא נאלץ לקיים יחסי מין ומנסה לשכנע אותו לא להתחתן איתה, מיקי ואיאן מקיימים יחסי מין, אך למורת רוחו של איאן, מיקי מקיים את החתונה, גורם לאיאן להשתכר בצורה מוגזמת ולחשוף בפני מנדי שהוא שכב עם מיקי דקות לפני החתונה. פיונה משתתפת בטיול קמפינג של הבוס שלה עם משפחתה. בזמן טיול הקמפינג, פיונה כמעט ומקיימת יחסי מין עם הבוס שלה.
| 36 | 12 | הישרדותם של החזקים | מארק מילוד | איתן פרנקל וננסי מ. פימנטל | 7 באפריל 2013 |
פרנק בבית החולים והרופא אומר לו שיש לו אי ספיקת כבד וממליץ לו לא להפסיק מיד לשתות. פרנק מתעלם מעצת הרופא. תוך כדי שתייתו הוא מקיא, מחליק ונשלח שוב לבית החולים. פיונה מנסה לשכנע את פרנק להפסיק לשתות למען עצמו או לפחות עבור ילדיו, אחרת ימות. איאן מתגייס לצבא (לא ידוע על שאר הגאלאגרס) לפני כן, הוא מבקר את מיקי בפעם האחרונה ומספר לו על גיוסו, דבר שמותיר אותו המום ורגשי. מיקי מראה את אהבתו במילה אחת, "לא". קרול מודה שהיא לא רצתה עדיין להיות בהריון מכיוון שהיא רצתה שהקרבה לורוניקה וקווין תימשך. לבינתיים, שילה נפרדת מג'ודי ופרנק מחליט לעזוב את בית החולים.